റ്റൂബെറസ് സ്തനങ്ങൾ

ട്യൂബറസ് ബ്രെസ്റ്റുകൾ (അല്ലെങ്കിൽ ട്യൂബുലാർ സ്തനങ്ങൾ ) മുഴ പോലെ മുന്നോട്ട് തള്ളി നിൽക്കുന്ന സ്തനങ്ങൾ - സ്തനങ്ങളുടെ ജന്മനാൽ ഉള്ള വൈകല്യം ആണ്   ഇത് പുരുഷന്മാരിലും സ്ത്രീകളിലും ഒരു സ്തനത്തിലോ രണ്ടിലോ ഉണ്ടാകാം. പ്രായപൂർത്തിയാകുമ്പോൾ സ്തനവളർച്ച തടസ്സപ്പെടുകയും സ്തനങ്ങൾ സാധാരണമായും പൂർണമായും വികസിപ്പിക്കുന്നതിൽ പരാജയപ്പെടുകയും ചെയ്യുന്നു. ഇതിന്റെ കൃത്യമായ കാരണം ഇതുവരെ വ്യക്തമല്ല; എന്നിരുന്നാലും, ട്യൂബുലാർ സ്തനങ്ങളുള്ള ആണിന്റെയും പെണ്ണിന്റെയും സ്തനങ്ങളിലെ കോശങ്ങളെക്കുറിച്ച് 2011-ൽ നടത്തിയ ഒരു പഠനം കൊളാജൻ ഡിപ്പോസിഷൻ എന്ന തകരാറിൽ ഒരു ജനിതക ബന്ധം നിർദ്ദേശിച്ചു.  ഒന്ന് മുതൽ അഞ്ച് ശതമാനം വരെ സ്തനവളർച്ചയുള്ള രോഗികളെ ഈ അവസ്ഥ ബാധിക്കുമെന്ന് കരുതപ്പെടുന്നു;  എന്നിരുന്നാലും, സർജറി എപ്പോഴും ആവശ്യപ്പെടാത്തതിനാൽ, രോഗബാധിതരായ പൊതുജനങ്ങളുടെ അനുപാതം അജ്ഞാതമാണ്.

 പശ്ചാത്തലം 
1976-ൽ റീസും ആസ്റ്റണും ചേർന്ന് ട്യൂബറസ് ബ്രെസ്റ്റ് വൈകല്യം ആദ്യമായി വിവരിക്കുകയും തുടർന്ന് തീവ്രത തരംതിരിക്കുന്നതിനുള്ള ഒരു രീതി വികസിപ്പിച്ചെടുക്കുകയും ചെയ്തു. ശസ്ത്രക്രിയാ വർഗ്ഗീകരണങ്ങൾ ബ്രെസ്റ്റിന്റെ ഏതൊക്കെ ഭാഗങ്ങളെ ബാധിക്കുന്നുവെന്നും അവയെ മൂന്ന് ഗ്രേഡുകളായി തിരിച്ചിരിക്കുന്നുവെന്നും സൂചിപ്പിക്കുന്നു; പ്രധാനമായും ഇൻഫെറോമെഡിയൽ ക്വാഡ്രന്റിൽ (ഗ്രേഡ് I); രണ്ട് ഇൻഫീരിയർ ക്വാഡ്രന്റുകളിൽ (ഗ്രേഡ് II); അല്ലെങ്കിൽ മുഴുവൻ സ്തനത്തെയും ബാധിക്കുന്നു (ഗ്രേഡ് III). 

ഈ അവസ്ഥയെ സങ്കുചിത സ്തനങ്ങൾ, ട്യൂബുലാർ ബ്രെസ്റ്റുകൾ, അല്ലെങ്കിൽ ഹെർണിയേറ്റഡ് ഐയോളാർ കോംപ്ലക്സുകൾ എന്നും വിളിക്കുന്നു. 

 ഇഫക്റ്റുകൾ 
ട്യൂബറസ് സ്തനങ്ങൾ കേവലം ചെറുതോ അവികസിതമോ ആയ സ്തനങ്ങൾ മാത്രമല്ല. സ്തനത്തിന്റെ രൂപത്തിലുള്ള അവസ്ഥയുടെ സ്വാധീനം സൗമ്യമായത് മുതൽ കഠിനമായത് വരെയാകാം. കൂടാതെ സാധാരണ സ്വഭാവസവിശേഷതകളിൽ  വലുത്, വീർത്ത അരിയോള, സ്തനങ്ങൾക്കിടയിൽ അസാധാരണമാംവിധം വിശാലമായ അകലം, കുറഞ്ഞ സ്തന കോശം, തൂങ്ങൽ, സാധാരണ മുലയുടെ മടക്കിനേക്കാൾ ഉയർന്നത്,  ഒപ്പം നെഞ്ചിന്റെ ഭിത്തിയിൽ ഇടുങ്ങിയ അടിത്തറ തുടങ്ങിയവ ഉൾപ്പെടുന്നു. ഈ അവസ്ഥ മുലയൂട്ടുന്ന സ്ത്രീകളിൽ കുറഞ്ഞ പാലിന് കാരണമാകും.  എന്നിരുന്നാലും, ഫെർട്ടിലിറ്റിയുടെയും ഗർഭത്തിൻറെയും മറ്റ് ശാരീരിക വശങ്ങളെ ഈ അവസ്ഥ ബാധിക്കില്ല.

ട്യൂബുലാർ സ്‌തനങ്ങൾ മാനസിക ലൈംഗിക പ്രശ്‌നങ്ങളിലേക്ക് നയിച്ചേക്കാം, പ്രായപൂർത്തിയാകാത്ത പെൺകുട്ടികൾ സ്‌തനത്തിന്റെ അസാധാരണമായ ആകൃതി കാരണം മാനസികമായി വിഷമിക്കും. 

 ചികിത്സ 
ടിഷ്യു വിപുലീകരണ രീതി, ഓട്ടോലോഗസ് ഫാറ്റ് ഗ്രാഫ്റ്റിംഗ് ഉപയോഗം , ബ്രെസ്റ്റ് ഇംപ്ലാന്റുകൾ എന്നിവയുൾപ്പെടെയുള്ള ശസ്ത്രക്രിയാ നടപടികളിലൂടെ ട്യുബറസ് സ്തനങ്ങളുടെ രൂപമാറ്റത്തന് സാധ്യതയുണ്ട്. 

ട്യൂബറസ് സ്തനങ്ങളുടെ രൂപമാറ്റം വരുത്തുന്നതിനുള്ള നടപടിക്രമം സാധാരണ സ്തനവളർച്ചയേക്കാൾ സങ്കീർണ്ണമാണ്. ചില പ്ലാസ്റ്റിക് സർജന്മാർക്ക് ട്യൂബറസ് ബ്രെസ്റ്റ് തിരുത്തലിൽ വിദഗ്ധ പരിശീലനം ഉണ്ട്. സലൈൻ ഇംപ്ലാന്റുകൾ ഉപയോഗിച്ച് സങ്കീർണ്ണമല്ലാത്ത ഒറ്റ-ഘട്ട സമീപനവും തൃപ്തികരമായ സൗന്ദര്യാത്മക ഫലം നൽകും.  മുഴനിറഞ്ഞ സ്തനങ്ങൾ ഒരു ജന്മനായുള്ള വൈകല്യമായതിനാൽ, യുണൈറ്റഡ് കിംഗ്ഡത്തിൽ ദേശീയ ആരോഗ്യ സേവനത്തിന് കീഴിലുള്ള ചികിത്സയ്ക്ക് റഫറൽ സാധ്യമായേക്കാം.  ശസ്ത്രക്രിയേതര പരിഹാരങ്ങൾ തേടുന്നവർക്ക്, ശരീരത്തിന്റെ പ്രതിച്ഛായയുമായി പൊരുത്തപ്പെടുന്നതിനുള്ള ഒരു മാർഗമായി കൗൺസിലിംഗ് ശുപാർശ ചെയ്തേക്കാം.

 റഫറൻസുകൾ